b'\n_START_ARTICLE_\nMadagaskar\n_START_SECTION_\nPodnebje in rastlinstvo\n_START_PARAGRAPH_\nprevladujeta ekvatorialno in savansko podnebje._NEWLINE_Prevladujejo travnate povr\xc5\xa1ine in grmi\xc4\x8devja na vzhodu  pa so ohranjeni tudi tropski de\xc5\xbeevni gozdovi. Madagaskar je poznan tudi po izrednem bogastvu \xc5\xbeivalskih in rastlinskih vrst, ta naravna raznovrstnost pa je ogro\xc5\xbeena zaradi propadanja gozda.\n_START_SECTION_\nPrebivalstvo\n_START_PARAGRAPH_\nVe\xc4\x8dina prebivalstva je azijskega izvora s pome\xc5\xa1animi \xc4\x8drnskimi priseljenci, tam pa \xc5\xbeivijo tudi indijski, francoski in kitajski priseljenci. Tamkaj\xc5\xa1nji prebivalci se imenujejo Malga\xc5\xa1i. Poseljen je predvsem pri obalah in kotlinah.\n_START_SECTION_\nZgodovina\n_START_PARAGRAPH_\nPredniki dana\xc5\xa1njih prebivalcev so se naselili na otok iz jugovzhodne Azije v 4. stoletju. V 7. stoletju so Arabci vzpostavili trgovske postojanke ob severovzhodni obali Madagaskarja. Portugalci so odkrili otok v za\xc4\x8detku 16. stoletja med potovanjem v Indijo. V poznem 17. stoletju Francozi vzpostavijo trgovske postojanke ob vzhodni obali. Od 1774 do 1824 so obale pogosto obiskane s strani gusarjev._NEWLINE_Konec 18. stoletja vladarji Merine vzpostavijo nadvlado nad ve\xc4\x8djim delom otoka, vklju\xc4\x8dno z obalo. Leta 1817 kralj Radema I. (vladal 1810 - 1828) in britanski guverner Mauritiusa skleneta pogodbo o ukinitvi trgovine s su\xc5\xbenji, ki je bila do tedaj pomembna za ekonomijo Merine. V zameno je dobil otok britansko voja\xc5\xa1ko in denarno pomo\xc4\x8d. Kraljica Ranavalona I. (1828 - 1861) tako odpira \xc5\xa1ole in tiska knjige v malga\xc5\xa1kem jeziku. Do voja\xc5\xa1kega spopada s Francozi je pri\xc5\xa1lo za \xc4\x8dasa vladanja Ranavalone II. v letih 1883 - 85, ko so Francozi otok razglasili za francoski protektorat. Kot del splo\xc5\xa1ne porazdelitve vplivnih obmo\xc4\x8dij te regije je dobila Velika Britanija na ta ra\xc4\x8dun otok Zanzibar (sedaj del Tanzanije). Celotno kontrolo nad otokom je Francija vzpostavila v letih 1895 - 96 z ukinitvijo kraljevine Merine. Med II. svetovno vojno po padcu Francije otok zasede Velika Britanija, ki ga leta 1943 preda Francoskim svobodnim silam._NEWLINE_Leta 1946 Madagaskar postane francoski \xc4\x8dezmorski teritorij. Istega leta ustanovljeno Demokratsko gibanje za obnovo Madagaskarja - MDRM premaga na volitvah francoske kolaborante. Leta 1947 spro\xc5\xbei antikolonialno vstajo, ki je krvavo zadu\xc5\xa1ena leto kasneje, stranka prepovedana, njeni vodje pa zaprti. Leta 1956 Francija izvede reformo institucij. Istega leta ustanovljena Zveza malga\xc5\xa1kega naroda nadaljuje politiko prej\xc5\xa1nje MDRM, medtem ko Socialdemokratska stranka Madagaskarja in Komorov zavzame bolj umirjeno stali\xc5\xa1\xc4\x8de do Francije. 14. oktobra 1958 Madagaskar postane avtonomna republika v sestavi Francoske skupnosti. Obdobje za\xc4\x8dasne vlade se kon\xc4\x8da s sprejemom ustave leta 1959, popolno neodvisnost pa Madagaskar dose\xc5\xbee 26. junija1960.'